
Linnavara üleandmine Narva Linnavalitsuse 

Linnavara- ja Majandusameti bilansist  

Narva Linnavalitsuse Kultuuriosakonna bilanssi

1. Asjaolud ja menetluse käik

Narva Linnavalitsuse Kultuuriosakond (edaspidi ka Kultuuriosakond) pöördus Narva Linnavalitsuse Linnavara- ja Majandusameti (edaspidi ka Linnavara- ja Majandusamet) poole taotlusega üle anda tema bilanssi (koolieelse lasteasutuse Põngerjas jaoks) linnavara – töökoht (laud), bilansiline maksumus 3 020,00 krooni,  Linnavara- ja Majandusameti bilansis alates  07.12.2004, kulum 100%. 

Kuna Linnavara- ja Majandusamet ei kasuta eelnimetatud vara oma vajadusteks, on otstarbekas anda see üle Kultuuriosakonnale (koolieelse lasteasutuse Põngerjas jaoks).
Kultuuriosakonna taotlus oli 11.03.2009 arutusel Narva Linnavalitsuse linnavarakomisjoni istungil (protokoll nr 3), kus Linnavara- ja Majandusametile tehti ülesandeks esitada Narva Linnavalitsuse istungile korralduse  vastuvõtmiseks küsimus linnavara üleandmise kohta Kultuuriosakonna bilanssi.

2. Õiguslikud alused

Vastavalt kohaliku omavalitsuse korralduse seaduse § 30 lõike 1 punktile 2  linnavalitsus lahendab ja korraldab kohaliku elu küsimusi, mis volikogu määruste või  otsustega või linna põhimäärusega on pandud täitmiseks valitsusele.

Narva Linnavolikogu 21.06.2005 määruse nr 20/57 „Linnavara eeskiri“ (edaspidi Linnavara eeskiri) punktile 24 otsuse linnavara, sealhulgas linnavara 100% kulumiga, üleandmise kohta ühelt struktuuriüksuselt või linnaasutuselt teisele, võtab vastu linnavalitsus.

Linnavara eeskirja punkti 26 teise lause kohaselt linnavara üleandmine vormistatakse aktiga, milles peavad olema ära näidatud andmed üleandja ja vastuvõtja kohta, üleandmise aeg, andmed vara koosseisu ja bilansilise maksumuse kohta, vara iseloomustavad põhinäitajad, andmed vara korrashoiuga seotud kulude ja muud vajalikud andmed.

3. Otsus

3.1. Narva Linnavalitsuse Linnavara- ja Majandusametil (registrikood 75029837) anda üle ja Narva Linnavalitsuse Kultuuriosakonnal (registrikood 75024260) võtta oma bilanssi Narva Linnavolikogu 21.06.2005 määruse nr 20/57 „Linnavara eeskiri“ punktis 26 nimetatud üleandmis-vastuvõtmisakti alusel linnavara – töökoht (laud), bilansiline maksumus 3020,00 krooni, soetamisaasta 2004, kulum 100%.
      4. Rakendussätted

4.1. Narva Linnavalitsuse Linnavara- ja Majandusametil teha korraldus teatavaks Narva Linnavalitsuse Kultuuriosakonnale.

4.2. Korraldus jõustub seadusega sätestatud korras.
4.3. Korraldus võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemise päevast.

